नार्वे में धमाके और गोलीबारी से 87 की मौत  
नॉर्वे की राजधानी ओस्लो में से पश्चिम में स्थित द्वीप उटोइया में हुई गोलीबारी में मरनेवालों की संख्या 87 पहुंच गई है।
नॉर्वे की राजधानी ओस्लो में से पश्चिम में स्थित द्वीप उटोइया में हुई गोलीबारी में मरनेवालों की संख्या 87 तक पहुंच गई है। उटोइया में पुलिस की यूनिफॉर्म पहनें एक शख्स ने लेबर पार्टी के यूथ कैंप में हिस्सा ले रहे युवकों पर अंधाधुंध गोलियां चलाईं। इस गोलीबारी में कई लोग घायल भी हुए हैं।   पुलिस का कहना है कि मरनेवालों की संख्या बढ़ भी सकती है। इस बीच पुलिस ने एक संदिग्ध हमलावर को भी गिरफ्तार किया है। इस शख्स का नाम आंद्रे बेहरिंग ब्रिविक है और कहा जा रहा है कि वो नॉर्वे का ही नागरिक है। इससे पहले ओस्लो में पीएम के कार्यालय के पास भी धमाका हुआ था जिसमें सात लोग मारे गए थे। अभी तक किसी गुट ने इन दोनों हमलों की जिम्मेदारी नहीं ली है।